22 Oktober 2011Idioom: ŉ Geslote boek Betekenis: Iets wat mens nie verstaan nie. Iemand wat nie sy gevoelens wys nie. Waar kom dit vandaan? As ŉ boek gesluit is, weet jy nie wat daarin staan nie en is die inhoud dus vreemd. Die beeld is een van ou boeke wat met swaar koperslotte (of, in die geval van Bybels en kerkboeke, slotte van goud of silwer) gesluit is. Die uitdrukking is moontlik ook ontleen aan die Bybel (Op. 5:1) wat melding maak van die boek wat met sewe seëls verseël is, waarvan ŉ mens niks begryp nie.